Diari Oficial de la Generalitat Valenciana


Sumari del DOGV 6506, del 20-04-2011 (2011/4559)

Subhasta de béns immobles a San Javier i Orihuela.
--------------------------------------------------

### Dades del document

Número de DOGV
:   6506

Data del DOGV
:   20-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4559


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta de béns immobles a San Javier i Orihuela. [2011/4559]  
El cap de la Dependència de Recaptació de l'Administració Estatal de l'Agència Tributària d'Alacant fa saber:   
Que de conformitat amb el que disposa l'article 101 del Reglament General de Recaptació, aprovat pel Reial Decret 939/2005, de 29 de juliol, havent-se dictat l'acord amb data 28 de març de 2011 que acorda la venda dels béns que es detallen a continuació contra el deutor European Village Agency, SL, amb NIF S81042309, mitjançant subhasta que se celebrarà el dia 15 de juny de 2011, a les 10.15 hores en l'administració de l'Administració Estatal de l'Agència Tributària d'Alacant sítia a la plaça de la Muntanyeta, número 8.   
  
Relació de béns a subhastar  
  
Urbana: número 21 - local comercial, número u a la planta baixa de l'edifici a San Javier (Múrcia), amb façana a l'avinguda de l'Aviació Espanyola i en una part xicoteta al carrer María Díaz. Façana a l'avinguda de l'Aviació Espanyola. Sense distribució interior. Superfície total construïda 216,46 m² Limita: davant, avinguda de l'Aviació Espanyola; Dreta entrant, resta de la matriu d'on es va segregar. Esquerra: local número dos de la mateixa planta, i al fons: resta de la matriu d'on es va segregar, propietat de l'orde Terciàries Franciscanes.  
Inscrita en el Registre número 1 de San Javier, tom 1066, llibre 745, finca 47949.  
Càrregues: Hipoteca CAM, total de 215.359,03 € (03.03.2011) 183.386,79 més 20.714,36 costes, més 11.257,88 fins al 15 de juny de 2011. Responsabilitat total hipotecària 61,54%  
Valoració: 562.661,79 €.  
Tipus de subhasta en primera licitació 347.302,76 €.  
Urbana: número 118 - habitatge en planta baixa, del bloc 12, del complex immobiliari Zeniamar Fase V situat al terme d'Orihuela, a la parcel·la M5, inclosa en el pla parcial del sector R-2 Los Pinos. Assenyalada número 118, accés independent pe zona comuna. Superfície total construïda 74,43 m² Té a més a més zona enjardinada de 25 m². Limita: davant zona de piscina, vial del residencial pel mig; dreta: habitatge número 119; Esquerra: habitatge número 117 i al fons habitatge número 115.  
Inscrita en el Registre número 2 d'Orihuela, tom 2104, llibre 1622, foli 12,1 finca 127423.  
Càrrega: hipoteca CAM, total 134.590,65 € (03.03.2011), 114.609,29 més 12.945,64 costes, més 7.035,72 fins al 15 de juny de 2011. Responsabilitat hipotecària 38,46%  
Valoració: 166.057,80 €.  
Tipus de subhasta en primera licitació: 31.467,15 €.  
En compliment de l'article 101 del Reglament esmentat, es publica aquest anunci i s'adverteix a les persones que desitgen participar en la subhasta el que segueix:  
Primer. Els béns que s'han de subhastar estan afectes per les càrregues i gravàmens que figuren en la descripció del béns, i que consten en l'expedient, les quals queden subsistents sense que puga aplicar-se a la seua extinció el preu de rematada.  
Segon. La subhasta se suspendrà en qualsevol moment anterior a l'adjudicació dels béns si es realitza el pagament del deute, dels interessos que s'hagen produït, dels recàrrecs del període executiu i de les costes del procediment.  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins a una hora abans que comence, sense perjudici que puguen participar personalment en la licitació amb postures superiors a la del sobre. Aquestes ofertes, que tindran el caràcter de màximes, seran registrades al Registre General de l'Administració Estatal de l'Agència Tributària, i hauran d'anar acompanyades d'un xec confirmat, estés a favor del Tresor Públic per l'import del dipòsit, o de l'NCR que en justifique la constitució telemàtica, d'acord amb la Resolució 5/2002, de 17 de maig, del director general de l' Agència Estatal de l'Administració Tributària.  
  
Els licitadors podran presentar ofertes a través de la pàgina web de l'Agència Tributaria , d'acord amb el que estableix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
  
Quart. Tots els licitadors hauran de constituir davant de la mesa, amb anterioritat a la seua realització, un dipòsit de garantia del 20% del tipus de subhasta en primera licitació, excepte per a aquells lots en els quals s'haguera acordat un percentatge menor, que en cap cas serà inferior al 10%. L'import del dipòsit per a cada un dels lots està determinat en la relació de béns que s'han de subhastar inclosa en l'anunci.   
El dipòsit haurà de constituir-se mitjançant un xec que complisca els requisits establits en l'article 35.1 del Reglament de Recaptació o per via telemàtica, a través d'una entitat col·laboradora adherida a aquest sistema que assignarà un número de referència complet (NRC) que en permeta la identificació, d'acord amb el que estableix la Resolució 5/2002, de 17 de maig (BOE 24.05.2002), del director general de l'Agència Estatal d'Administració Tributària.  
Si els adjudicataris no paguen el preu de rematada, aquest dipòsit s'aplicarà a la cancel·lació del deute, sense perjudici de les responsabilitats en què puguen incórrer pels perjudicis que origen aquesta falta de pagament.  
Cinqué. En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho creu procedent, i fixarà el nou tipus de subhasta en el 75% de l'import de la primera licitació, o bé anunciarà la iniciació del tràmit d'adjudicació directa que es durà a terme d'acord amb l'article 107 del Reglament General de Recaptació.  
Sisé. L'adjudicatari ha de lliurar en l'acte, o dins dels 15 dies següents la diferència entre el dipòsit constituït i el preu d'adjudicació.  
  
L'ingrés podrà realitzar-se en bancs, caixes d'estalvis i cooperatives de crèdit, en les quals no cal tindre compte obert. També podrà realitzar-se mitjançant un pagament en el seu compte corrent, a través d'Internet a l'adreça en l'opció: «Oficina virtual / Pagament d'impostos».  
Així mateix, si ho sol·licita a la mesa de subhasta dins l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i, en aquest cas, una vegada comprovat l'ingrés, l'Agència Tributària procedirà a alçar la retenció realitzada sobre el dipòsit constituït per l'adjudicatari.  
Seté. Quan en la licitació no s'haja cobert el deute i queden béns sense adjudicar, la mesa anunciarà la iniciació del tràmit d'adjudicació directa.   
Les ofertes es podran presentar dins del termini que a aquest efecte comunique la mesa de subhasta. S'hauran de presentar en sobre tancat al registre general de l'oficina on s'efectue la subhasta i hauran d'anar acompanyades, si és el cas, del dipòsit.  
Així mateix, es podran presentar ofertes a través de la pàgina web de l'Agència Tributaria , d'acord amb el que estableix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
  
Transcorregut el termini assenyalat per la mesa de subhastes, aquesta mesa obrirà les ofertes presentades, i podrà procedir a l'adjudicació dels béns si alguna d'aquestes ofertes es considera suficient en aquest moment. En cas contrari, s'anunciarà l'extensió del termini per a la presentació de noves ofertes, o millora de les ja existents, sense perjudici de la validesa de les ofertes presentades fins al moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en primera licitació, quan no s'haja considerat procedent realitzar una segona licitació; si ha existit segona licitació, no hi haurà preu mínim.   
  
Huité. Tractant-se d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immobles.  
Nové. Quan es tracte de béns inscriptibles en registres públics, els licitadors no tindran dret a exigir cap altre títols de propietat que els aportats en l'expedient; aquests títols estaran a disposició de les persones interessades a les oficines de la Dependència de l'Administració Estatal de l'Agència Tributària d'Alacant, on es podran examinar tots els dies hàbils a partir de la publicació d'aquest anunci i fins al dia anterior al de la subhasta. En cas de no estar inscrits els béns al Registre, el document públic de venda és el títol mitjançant el qual es pot efectuar la immatriculació en els termes que disposa la legislació hipotecària; en els altres casos en què siga necessari, podrà procedir-se com disposa el títol VI de la Llei Hipotecària per a dur a terme la concordança entre el registre i la realitat jurídica.  
Deu. El tipus de subhasta no inclou els impostos indirectes que graven la transmissió d'aquests béns. Tots les despeses i impostos derivats de la transmissió, inclosos els derivats de la inscripció al registre corresponent del manament de cancel·lació de càrregues posteriors, seran a càrrec de l'adjudicatari.  
Seran a compte de l'adjudicatari les despeses i impostos exigits per l'article 99.2 del Reial Decret Legislatiu 2/2004, de 5 de març, pel qual aprova el Text Refós de la Llei Reguladora de les Hisendes Locals, per a la tramitació de l'expedient de transferència davant de la Direcció Provincial de Trànsit.  
Respecte de l'estat de deutes amb la comunitat de propietaris, que pogueren existir, dels habitatges o locals, l'adjudicatari exonera expressament l'Administració Estatal de l'Agència Tributària, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, sent a càrrec d'aquest les despeses que queden pendents de pagament.  
Onze. El procediment de constrenyiment només se suspendrà en els termes i en les condicions assenyalats en l'article 165 de la Llei General Tributària (Llei 58/2003, de 17 de desembre).  
En tot allò no previst en aquest anunci caldrà ajustar-se a allò que s'ha establit en les disposicions legals que regulen l'acte.  
  
Alacant, 28 de març de 2011.- El cap de la Dependència de Recaptació: Isaac Serrano Olmedo.